Múitseáil

mion|246x246px|beolíne sna Stáit Aontaithe
mion|220x220px|Póilíní "truancy"  i New Jersey
mion|220x220px|i Chicago
Is éard atá i gceist le **múitseáil**, **mitseáil** nó fiú **maidhtseáil** ná **neamhfhreastal scoile**, drogall maidir le dul ar scoil, diúltú dul ar scoil, nó a bheith ag imeacht ón scoil i ngan fhios.   Bíonn cúiseanna go leor ag baint leis... mar shampla, bulaíocht, iompar frithshóisialta, mí-úsáid substaintí nó fadhbanna sóisialta.

## In Éirinn
Bíonn contúirt mhór ag baint le ‘as láithreachas’ ón scoil. D’fhoilsigh an Institiúid Taighde Eacnamaíochta agus Sóisialta  tuarascáil i mí Feabhra 2026 a thug le fios go raibh siad tar éis staidéar a dhéanamh ar thinreamh páistí scoile in Éirinn agus bhí toradh diúltach ar an taighde sin. De réir a dtuarascála siúd, bhí sé soiléir go mbeadh drochthoradh san oideachas agus go fiú, sa saol tar éis a gcuid oideachais, acu siúd a bhí ‘as láthair’ ar feadh tréimhsí áirithe le linn a gcuid scolaíochta.  Má chailleann an páiste laethanta scoile go rialta, tá siad ag cruthú míbhuntáistí dóibh féin – sa scolaíocht, sna scrúduithe, sna deiseanna a bheadh acu ina dhiaidh sin.

Ceaptar gur ‘thit’ a lán daoine óga amach as an gcóras oideachais foirmeálta le linn tréimhse Covid. D’éirigh siad as a bheith ag freastal ar an scoil agus níor éirigh leo filleadh ar na gcóras riamh nuair a chríochnaigh tréimhse an ghalair agus an chuibhrithe. Da bhrí sin, ní raibh sé ar a gcumas a mbealach a dhéanamh isteach sa saol fostaíochta ach an oiread ina dhiaidh sin.

## I Sasana
Nuair a bhreathnaítear ar sciar na ndaoine óga a chailleann ar a laghad lá amháin sa tseachtain ón scoil dara leibhéal sa mBreatain, feictear gur dhúbail sé ó 14% go dtí 28% idir 2019 agus 2022, agus tá sé socraithe thart ar 24% anois. Tá sé fíordheacair ar na húdaráis súil a choinneáil ar na daoine óga ar fad atá ar iarraidh go rialta ón scoil. 

Foilsíodh figiúirí sa mBreatain in 2026 a thug le fios go bhfuil duine as gach seachtar atá idir 16 agus 24 bliain d’aois sa tír sin, fágtha ar an trá fholamh ó thaobh oideachais agus fostaíochta de. Beagnach milliún duine óg.   Tugtar ‘NEETS’ orthu – an dream sin atá sáinnithe sa saol taobh amuigh den oideachas, traenáil ná fostaíocht. Tá a líon méadaithe as cuimse fiú amháin le cúpla bliain anuas. Agus dúradh – cé go bhfuil sé deacair é a chreidiúint – go bhfuil beagnach dhá thrian acu sin dífhostaithe ó d’fhágadar an scoil. Ní raibh post acu riamh.

Ceaptar go bhfuil thart ar dhuine as deichniúr daoine óga idir 16 agus 17 mbliana d’aois, aitheanta mar ‘NEETS’ nó ar a laghad, atá imithe as radharc ar fad ó na húdaráis.

Tá rud eile suimiúil faoin scéal seo, chomh fada agus a bhaineann le sláinte na ndaoine óga seo. Sa mbliain 2008, bhí thart ar 7% díobh a chláraigh mar ‘dhaoine le míchumas’ – is é sin, ní raibh siad in gnáth-gníomhaíochtaí a dhéanamh go laethúil. Tá an figiúr sin ardaithe go dtí 21% sa lá inniu. Sin beagnach an ceathrú chuid de dhaoine óga aitheanta mar dhream nach bhfuil ar a gcumas gnáth-rudaí a dhéanamh. Níl siad in ann dul ag obair, sin cinnte.

## Féach freisin

* Ógchiontacht

## Naisc sheachtracha

* "Is cuimhin liom an chéad uair a chuas ag múitseáil", le Dáithí Ó Sé.

## Tagairtí

Catagóir:Oideachas
Catagóir:Ógchiontacht